Title: กฎสำนักคณะรัฐมนตรี ฉบับที่ 47 (พ.ศ. 2497) ออกตามความในพระราชบัญญัติเครื่องแบบข้าราชการฝ่ายพลเรือน พ.ศ. 2478

กฎสำนักคณะรัฐมนตรี
ฉบับที่ ๔๗
(พ.ศ. ๒๔๙๗)
ออกตามความในพระราชบัญญัติเครื่องแบบ
ข้าราชการฝ่ายพลเรือน
พุทธศักราช
๒๔๗๘[๑]

อาศัยอำนาจตามความในมาตรา ๗
แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘
นายกรัฐมนตรีออกกฎไว้ ดังต่อไปนี้

ให้พนักงานเจ้าหน้าที่ตามพระราชบัญญัติกำหนดค่าธรรมเนียมการใช้ยานยนต์บนทางหลวงและสะพาน พ.ศ. ๒๔๙๗
ใช้ปลอกแขนเครื่องหมายโดยมีลักษณะดังนี้ คือ ปลอกผ้าสีน้ำเงินแก่ขนาดกว้าง
๑๐ เซนติเมตร ขลิบด้วยผ้าสีเหลืองขนาดกว้าง ๑ เซนติเมตร เย็บติดที่ริมปลอกแขนทั้ง
๒ ข้าง มีอักษรย่อ ท.ล. ทำด้วยผ้าขาวขนาดสูง ๔ เซนติเมตร เย็บติดที่ปลอกแขนด้านนอก
ปลอกแขนนี้ให้สวมทับแขนเสื้อเครื่องแบบตรวจราชการเหนือข้อศอกข้างขวา กับให้มีเลขหมายประจำตัวติดที่เหนือกระเป๋าเสื้อเบื้องซ้าย

ให้ไว้ ณ วันที่ ๒๘ ธันวาคม ๒๔๙๗
จอมพล ป.  พิบูลสงคราม
นายกรัฐมนตรี

หมายเหตุ :- เหตุผลในการประกาศใช้กฎสำนักคณะรัฐมนตรีฉบับนี้
คือ เนื่องจากได้ประกาศใช้พระราชบัญญัติกำหนดค่าธรรมเนียมการใช้ยานยนต์บนทางหลวงและสะพาน
พ.ศ. ๒๔๙๗ แล้ว จึงมีความจำเป็นต้องแต่งตั้งพนักงานเจ้าหน้าที่เพื่อปฏิบัติการตามพระราชบัญญัติดังกล่าว
โดยกำหนดให้ผู้ที่ได้รับแต่งตั้งเป็นพนักงานเจ้าหน้าที่แต่งเครื่องแบบตรวจราชการของข้าราชการพลเรือนและเพิ่มปลอกแขนกับมีเลขหมายประจำตัวเป็นเครื่องหมาย
เพื่อให้ประชาชนได้ทราบว่าเป็นพนักงานเจ้าหน้าที่ผู้มีอำนาจหน้าที่เกี่ยวกับการเรียกเก็บค่าธรรมเนียมการใช้ยานยนต์บนทางหลวงและสะพาน

โชติกานต์/ปรับปรุง
๑๒ กุมภาพันธ์
๒๕๖๓

อรญา/ตรวจ
๔ พฤษภาคม
๒๕๖๓

[๑] ราชกิจจานุเบกษา เล่ม ๗๑/ตอนที่ ๘๘/ฉบับพิเศษ หน้า ๑๔๘/๓๑
ธันวาคม ๒๔๙๗